ДОГОВОР ЗА ВЪЗЛАГАНЕ НА ПОСРЕДНИЧЕСТВО ПО СКЛЮЧВАНЕ НА ДОГОВОРИ ЗА ЗАСТРАХОВКА
Днес, .............г. в гр. Пловдив, между:„Корект Консулт-Д“ ООД, ЕИК 160126467, със седалище и адрес на управление гр. Пловдив, 1606, ул. „Гео Милев“ No20, телефон 032/625781, e-mail: office@correctconsult-d.com, представлявано от Управителя Димитрия Стефанова Пандърска, наричано по-долу за краткост „ЗАСТРАХОВАТЕЛЕН БРОКЕР“, от една страна И..................................................,ЕИК/ЕГН......................, телефон: ...................., e-mail: ....................., наричан по-долу за краткост „ВЪЗЛОЖИТЕЛ“, от друга страна се сключи настоящият договор за следното:
ПРЕДМЕТ НА ДОГОВОРА:
1.Предмет на настоящия договор е осъществяването на посредничество от страна на ЗАСТРАХОВАТЕЛНИЯ БРОКЕР за сключване и изпълнение на застрахователни договори по възлагане от страна на ВЪЗЛОЖИТЕЛЯ, като последният не дължи на ЗАСТРАХОВАТЕЛНИЯ БРОКЕР възнаграждение за дейността му, извършена по настоящия договор. 
ПРАВА И ЗАДЪЛЖЕНИЯ НА СТРАНИТЕ: 
2. ЗАСТРАХОВАТЕЛНИЯТ БРОКЕР е длъжен да:
2.1. извършва пълен анализ на предлаганите услуги от всички застрахователни компании, на общите и специалните условия на застрахователите, на рисковете и предложенията за застрахователно или презастрахователно покритие на различните застрахователни дружества, както и на застрахователните премии и правата и задълженията по застрахователните договори;
2.2. проучва и набира необходимата информация съобразно застрахователния интерес на ВЪЗЛОЖИТЕЛЯ и дава съвет въз основа на справедлив личен анализ, 
2.3.отправя към застраховател предложения за сключване на застрахователни договори, както и да набира от застрахователя информация за размера на застрахователната премия, покритите рискове, правата и задълженията по застрахователния договор;
2.4. договаря възможно най-добрите условия за ВЪЗЛОЖИТЕЛЯ при сключване на застраховката;
2.5. подготвя в съответствие с предоставените му от ВЪЗЛОЖИТЕЛЯ пълномощия документите, необходими за сключване на застрахователни договори;
2.6. следи сроковете за подновяване на сключените застрахователни договори;
2.7. съдейства на застрахования при настъпване на застрахователно събитие за установяване на причините за него, за разглеждане и уреждане на щетите;
2.8. изпълнява добросъвестно задълженията си, както и да предоставя подробна информация на ВЪЗЛОЖИТЕЛЯ, която да не го въвежда в заблуждение.
2.9.организира събирането на застрахователни премии и плащането им при застрахователя;
2.10.ЗАСТРАХОВАТЕЛНИЯТ БРОКЕР има право да получи от ВЪЗЛОЖИТЕЛЯ цялата необходима информация за изпълнение на настоящия договор.
[bookmark: _GoBack]2.12. ЗАСТРАХОВАТЕЛНИЯТ БРОКЕР няма право да използва и разпространява на трети лица информацията, получена от ВЪЗЛОЖИТЕЛЯ по повод дейността, която му е възложена, както и информация, разкриваща елементи от застрахователното правоотношение между ВЪЗЛОЖИТЕЛЯ и застрахователя.
3.ВЪЗЛОЖИТЕЛЯТ има право:
3.1 .да получи от ЗАСТРАХОВАТЕЛНИЯ БРОКЕР застрахователни оферти от няколко застрахователни дружества, както и да изисква допълнителна информация във връзка с тях;
3.2. да изисква съдействие от ЗАСТРАХОВАТЕЛНИЯ БРОКЕР при настъпване на застрахователно събитие за установяване на причините за него, за разглеждане и уреждане на щетите.
3.3 .сам да избере застрахователното дружество, в което иска да бъде застрахован;
3.4.да изисква от ЗАСТРАХОВАТЕЛНИЯ БРОКЕР да извършва дейността, която му е възложена, при съобразяване на интересите на ВЪЗЛОЖИТЕЛЯ;
3.5. ВЪЗЛОЖИТЕЛЯТ се задължава да предостави на ЗАСТРАХОВАТЕЛНИЯ БРОКЕР цялата необходима информация относно застрахователните обекти, които подлежат на застраховане.
3.6. ВЪЗЛОЖИТЕЛЯТ има право да възложи на ЗАСТРАХОВАТЕЛНИЯ БРОКЕР изготвянето на съвет въз основа на справедлив и личен анализ, както и при всяко подновяване на възлагането за извършване на застрахователно посредничество.
   ЖЕЛАЯ/ НЕ ЖЕЛАЯ да ми бъде предоставен съвет от ЗАСТРАХОВАТЕЛНИЯ БРОКЕР, изготвен на база справедлив и личен анализ
ПРЕКРАТЯВАНЕ НА ДОГОВОРА:
4.Настоящият договор може да бъде прекратен:
4.1.по взаимно съгласие, изразено в писмена форма;
4.2.едностранно от всяка от страните с едномесечно писмено предизвестие;
4.3.при отнемане на разрешението на ЗАСТРАХОВАТЕЛНИЯ БРОКЕР за извършване на дейност;
4.4.в случай на неизпълнение изправната страна може да развали договора, без да отправя предизвестие до другата страна;
4.5.при други основания, предвидени в закона.
ОБЩИ РАЗПОРЕДБИ:
5. Договорът влиза в сила в деня на подписването и изтича с прекратяване на застрахователния интерес от страна на възложителя.
6. Всяка промяна на посочените по-горе адреси, телефони и електронни пощи, известни на страните, са противопоставими на добросъвестната изпращаща страна, само ако тя е била уведомена за промяната и е получила предварителното писмено уведомление.
7.За неуредените в този договор въпроси се прилагат разпоредбите на действащото българско законодателство.
8.Всички изменения и допълнения на настоящия договор ще се извършват в писмена форма.
9. Всички спорни въпроси,възникнали по време на изпълнение на договора,ще се решават над обра воля и по взаимно съгласие. В случай на непостигане на съгласие, всяка от страните може да отнесе спорния въпрос за решаване от компетентния съд.Настоящият договор се състави и подписа в два еднообразни екземпляра –по един за всяка от двете страни.

ЗАСТРАХОВАТЕЛЕН БРОКЕР:                                                                 ВЪЗЛОЖИТЕЛ: 
